LISA 4

Sotsiaalkindlustusameti väikehanke „Hankedokumendid väikehankes „Täienduskoolituse läbiviimine ja koolitusmaterjalide loomine tööks psüühikahäire ja intellektipuudega vanemaga perelepituse erijuhtumi protsessis”” pakkumuste hindamissüsteem

Hindamiskriteeriumid ja -metoodika

1. Tellija võrdleb ja hindab kõiki vastavaks tunnistatud pakkumusi hindamiskriteeriumide alusel.
2. Hindamine viiakse läbi Hankija poolt moodustatud neljaliikmelise komisjoni poolt kollegiaalselt. Hindamiskomisjoni kuuluvad Sotsiaalkindlustusameti hankespetsialist, perelepituse tiimi juht, perelepituse tiimi peaspetsialist, koolitustalitluse õpidisainer.
3. Eduka pakkumuse valiku aluseks on kõrgeim punktisumma, mis selgitatakse välja väärtuspunktide omistamise meetodil hanke dokumentides toodud hindamiskriteeriumide alusel. Pakkumusele antud väärtuspunktid summeeritakse.
4. Hankija tunnistab edukaks igas osas ühe enim väärtuspunkte saanud pakkumuse. Võrdsete väärtuspunktidega pakkumuste korral tunnistatakse edukaks pakkumus, millele on omistatud „õppevahendite ja -materjalide” kriteeriumi eest suurim arv väärtuspunkte.
5. Pakkumuste hindamiskriteeriumid 100 väärtuspunkti skaalal on järgnevad:
6. **Pakkumuse maksumus** (osakaal 45%, kuni 45 p):

Madalaima maksumusega pakkumus täiendkoolituse valitud moodulile saab maksimaalse arvu punkte – 45 punkti. Teised pakkumused saavad punkte proportsionaalselt vähem ja arvutatakse valemiga: „madalaima väärtusega pakkumus” / „pakkumuse väärtus” \* 45.

1. **Õppevahendid- ja materjalid** (osakaal 30%, kuni 30 p):

**Kriteerium**: õppevahendite ja -materjalide valik toetab õppeprotsessi läbiviimist ning õppekavas nimetatud õpiväljundite saavutamist.

**30 p – vastab täielikult:** koolitaja poolt nimetatud (planeeritavad ja kasutatavad) õppevahendid toetavad täies ulatuses mooduli õppeprotsessi läbiviimist, materjalide kirjeldus on asjakohane ning ülevaade kavandatavast juhendmaterjalist on nõuetekohaselt viidatud ja vormistatud.

**15 p – vastab osaliselt:** enamik nimetatud (planeeritavatest ja kasutavatest) materjalidest toetavad õppeprotsessi läbiviimist ja toetavad enamike õpiväljundite saavutamist. Esineb üksikuid õppematerjale, mille kasutamine ei ole põhjendatud. Ülevaade loodavast juhendmaterjalist nõuetekohaselt viidatud ja vormistatud.

**0 p – ei vasta või vastab vähesel määral:** nimetatud (planeeritavad ja kasutatavad) õppematerjalid ei toeta või toetavad vähesel määral õppeprotsessi läbiviimist ja õpiväljundite saavutamist. Õppematerjalide valik on põhjendamata või ülevaates esineb plagiaati.

1. **Kasutatavad õppemeetodid ja valiku põhjendused** (osakaal 25%, kuni 25 p):

**Kriteerium:** metoodika toetab sihtrühma vajadusi, õpiväljundite ja eesmärkide saavutamist.

**25 p – vastab täielikult**: metoodika on mitmekülgne ja põhjendatud, toetades koolituse eesmärki, oodatavat tulemust ja teooria praktilist kinnitamist. Õppemeetodite planeerimisel on lähtutud tänapäevastest täiskasvanukoolituse põhimõtetest ning meetoditest, on kasutatud aktiivset osalust toetavaid meetodeid (sh grupi- ja juhtumiarutelud, kaasuste lahendamine ja protsessi läbimäng), meetodid soodustavad omavahelise kogemuse jagamist, teistelt õppimist ja parimate praktikate omandamist kasutades grupi maksimaalset potentsiaali.

**15 p - vastab osaliselt:** metoodika on suures osas läbi mõeldud, toetab koolituse eesmärki, oodatavat tulemust ja teooria praktilist kinnitamist. On lähtutud üldjoontes tänapäevastest täiskasvanukoolituse põhimõtetest ning meetoditest.

**0p – ei vasta või vastab vähesel määral**: metoodika on läbi mõtlemata ning põhjendamata, toetab vähesel määral koolituse eesmärki ja teooria praktilist kinnitamist. Õppemeetodid ei toeta või toetavad vähesel määral omavahelise kogemuse jagamist, teistelt õppimist ja parimate praktikate omandamist.